Wɔakyerɛw nsɛm yi wɔ Akuapem kasa mu Kwamena Ahwoi (wɔ woo no October da ɛtɔ so 13, afe 1951) yɛ Ghanani amanyɔni a ɔsom sɛ ɔsoafo a ɔda asoe a ɛhwɛ nkurow nketewa amambuo ne mpontuo so firi afe 1990 kosi afe 2001 wɔ amanyɔkuo National Democratic Congress (NDC) amanbuo ase, bre a Jerry John Rawlings yɛ ɔmanpanyin no. ɔde mmere tia bi san nso soom sɛ ɔsoafo a ɔhwɛ Amanɔne nsɛm so wɔ afe 1997, na afe 1990 mu nso, na ɔyɛ ɔsoafo ananmusifo wɔ saa asoe no. Wɔ afe 2015 mu no, ɔde dwumadie a odi sɛ ɔkandifo a ɔda NDC nhwehwɛmu asoɛ no too hɔ. Kwamena ahwoi  de abasobɔ  bi a wɔfrɛ no Rhodes Scholarship suaa mmeranim wɔ suapɔn a ɛne Oxford University . Ne dwumadie a odii no NDC aban mu no ama no  akwanya ne dibea ahorɔw pii. Wɔ mfie 1980 mfinifini mu no, ɔsoom sɛ ɔkwankyerɛfo a ɔda adwumakuo a ɛhwɛ ɔman no toɔ gyegye so a ɛne Office of Revenue Commission, na afei nso, ɔsoom sɛ ɔkyerɛwfo maa asoɛ a ɛhwɛ amanɔne nsɛm so.